钦定古今图书集成/明伦汇编/氏族典/第419卷 > 《廖用贤尚友录》 > 米芾
## 钦定古今图书集成/明伦汇编/氏族典/第419卷 > 《廖用贤尚友录》 > 米芾

按《宋史米芾传》：“芾字元章，吴人。以母侍宣仁后藩邸
旧恩，补含光尉，历太常博士，知无为军，召为书画学
博士，擢礼部员外郎，出知淮阳军，卒。芾为文奇险，不
蹈袭前人轨辙，特妙于翰墨，画山水人物，自名一家。
好洁成癖，至不与人同巾器，所为谲异。无为州治有
巨石，状奇丑，芾见大喜曰：‘此足以当吾拜’。具衣冠拜”
之，呼之为“兄。”又不能与世俯仰，故从仕数困。